Videos/6.4 New Features Script/ca

Aquesta página conté el guió per al vídeo de característiques noves del LibreOffice 6.4, que es publicarà el dia d’alliberament.

Català (ca)

 * 1) Més prestacions, més rendiment, més compatibilitat. El LibreOffice 6.4 és una actualització imprescindible.
 * 2) A les miniatures al centre d’inici hi ha icones que us mostren clarament el tipus de document.
 * 3) Tots els components de la suite ara inclouen un generador de codis QR, que podeu llegir amb un aparell mòbil.
 * 4) La funcionalitat de censura, presentada amb el LibreOffice 6.3, us ajuda a amagar dades classificades o confidencials d’un document. Al LibreOffice 6.4, la censura automàtica us permet amagar dades que coincideixin amb termes cercats o expressions regulars.
 * 5) S’ha millorat significativament la compatibilitat amb el Microsoft Office, especialment per als fitxers DOCX, PPTX i XML de l’Excel 2003.
 * 6) El sistema d’ajuda ara proporciona resultats més precisos, més ràpidament. A més, nombroses pàgines ara inclouen captures de pantalla per a una millor experiència.
 * 7) Al Writer, el processador de textos, s’ha afegit una subfinestra, Taula, a la barra lateral.
 * 8) Si treballeu amb comentaris, ara podeu marcar-los com a resolts.
 * 9) A més, ara és possible comentar imatges i diagrames.
 * 10) S’ha afegit una opció per a evitar que les formes se superposin.
 * I, finalment, copiar, retallar i enganxar taules és més eficient gràcies a l’opció «Enganxa com a taula imbricada».
 * 1) Ara és possible exportar els fulls de càlcul sencers en una pàgina PDF individual. Això pot ser útil per a visualitzar de manera general el contingut d’un full complet sense separar-lo en múltiples pàgines.
 * 2) A més a més, és més senzill treballar amb cel·les amb enllaços, i el rendiment és millor quan obriu fulls de càlcul amb molts comentaris, estils i canvis en seguiment.
 * 3) Al menú Forma trobareu una opció nova, Consolida el text, que combina múltiples quadres de text seleccionats en un sol quadre. Això és útil si importeu un PDF amb el text dividit entre molts quadres de text.
 * 4) També podeu treure ràpidament enllaços de nombrosos elements mitjançant el menú contextual.
 * 5) Al LibreOffice Online, la versió per al núvol de la suite, és ara possible modificar de manera senzilla les propietats de taula, des de la barra lateral.
 * 6) I el Writer us proporciona control total de les vostres taules de continguts.
 * 7) Finalment, en treballar amb fulls de càlcul, la barra lateral us forneix una àmplia varietat de funcionalitats per a modificar els diagrames seleccionats.